ועדת הכספים, כנסת 16, פרוטוקול מספר , 2005-01-11 14:45

רוני בר-און: ברשות יו"ר הכנסת אני מתכבד לפתוח את ישיבת ועדת הכספים, מכוח סמכותה על פי סעיף 10.א לתקנון הכנסת ולרגל האירוע המשמח שבו חברנו הטוב השר אברהם הירשזון עזב אתמול את תפקידו כיו"ר ועדת הכספים והושבע בשעה טובה ומוצלחת לתפקיד שר התיירות של מדינת ישראל, וזהו מינוי שכולנו כאחד קיבלנו גם בשמחה וגם מתוך תקווה רבה לכך שתעשה בתיירות לפחות מקצת ממה שהצלחת לעשות כאן בוועדת הכספים בשנתיים האחרונות האלה.

רוני בר-און: נתפנתה משרתך כיו"ר הוועדה, ועל פי ההסכמים הקואליציוניים התפקיד הזה שלך נמסר או אמור להימסר בעוד מספר דקות לרב יעקב ליצמן חבר הכנסת ויו"ר סיעת יהדות התורה.

רוני בר-און: ולכן ועדת הכנסת היום בישיבתה בבוקר, ומכוח סמכותה לפי סעיף 10.א לתקנון הכנסת, החליטה להמליץ בפניכם חברי ועדת הכספים לבחור ברב יעקב ליצמן כיו"ר ועדת הכספים הבא.

רוני בר-און: אדוני יו"ר הכנסת בבקשה.

ראובן ריבלין: תודה רבה.

ראובן ריבלין: רבותי, אנחנו נמצאים במעמד שבו אנחנו משלחים יושב ראש אחד, ופעמים השליחות היא מלווה בברכה.

ראובן ריבלין: גם בברכתנו וגם בהסכמתו לברכה של צאתך לשלום, הולך מחיל אל חיל.

ראובן ריבלין: באמת בשמחה רבה.

ראובן ריבלין: יש פעמים שחברי הכנסת נהנים שאחד מחבריהם, ומהעושים במלאכה במסגרת הכנסת, מהטובים שביניהם ובמשך שנים רבות זכה בסופו של דבר לעלות מעלה ולשמש כשר בממשלת ישראל, ועל כך הברכה.

ראובן ריבלין: אין מצב שבו העניין כאן הוא שנבצר ממנו, במובן הטוב, מלקיים את תפקידו, אלא פה אנחנו מדברים על חילופי גברי אשר אין עליהם מחלוקת, וכאשר נמצאים פה חברים כל כך ותיקים בכנסת הם יודעים שוועדת הכספים לעולם ומעולם היתה שייכת לקואליציה, ואין על כך מחלוקת, ולא צריך לא פעולת הסדרה ולא פעולת הסכמה, הדברים האלה מובנים מצורך הכורח של השלטון לממש את שלטונו.

ראובן ריבלין: ולכן אנחנו יכולים רק לברך על כך שהבאתם מועמד, שהוא לא רק מוסכם על הקואליציה אלא הוא מוסכם על רבים מאתנו, שכן הוא מחזיר עטרה ליושנה, והוא חוזר לכסאו בו ישב ושכן ושימש כשליח ציבור העוסק באמונה בצרכי ציבור.

ראובן ריבלין: ואני רק יכול לברך על כך ומקווה שהוועדה שמייד תבחר לעצמה יושב ראש חדש, שכן כבר כמעט עשרים וארבע שעות מאז שנבחר חברנו אברהם הירשזון לשמש כשר, אין לוועדה הזאת לא יושב ראש ולא ממלא מקום.

ראובן ריבלין: ואיך תתקיים כלכלת ישראל חלילה אם לא יהיה לה.

רוני בר-און: חברים טובים, אז במסגרת להגדיל תורה ולהאדיר אני קורא לכם כפי שאנחנו נוהגים תמיד, בודאי בעניין הזה אני לא צריך להפעיל פה שום משמעת סיעתית ושום מכבש קואליציוני, כדרכנו בקודש את המלצת ועדת הכנסת בעניין בחירת יושב ראש בדרך כלל נהוג לכבד בהצבעה פה אחד, אני מייד אפתח כמובן סדרה של דוברים שיברכו את היושב ראש היוצא ואת היושב ראש הנכנס, ואי אפשר יהיה פה להגזים במחמאות, לא ליוצא ולא לנכנס.

רוני בר-און: אחר כך גם הם ידברו.

רוני בר-און: אני מציע איפה לחברי ועדת הכספים לאמץ את המלצת ועדת הכנסת ולבחור ברב יעקב ליצמן ליושב ראש הוועדה.

רוני בר-און: מי בעד ירים את ידו?

רוני בר-און: תודה רבה.

רוני בר-און: מי נגד?

רוני בר-און: תודה רבה.

רוני בר-און: שניים.

רוני בר-און: מי נמנע?

רוני בר-און: אין.

רוני בר-און: תודה רבה.

רוני בר-און: ברוב דעות וגם ברוב קולות, נבחר ח"כ הרב יעקב ליצמן ליושב ראש ועדת הכספים.

רוני בר-און: אני מברך אותו.

רוני בר-און: מכאן ואילך הוא מנהל את הישיבה.

רוני בר-און: אלא שהדבר האחרון שאני עושה בתור מנהל הישיבה זה אני אתן לכל אחד זכות דיבור בעניין הזה.

רוני בר-און: אחרון, או לפני האחרון יהיה חבר הכנסת והשר הירשזון ואחריו תחתום אתה.

רוני בר-און: תודה רבה, הייה ברוך, שא ברכה, הצלחה רבה.

רוחמה אברהם-בלילא: אני רוצה לומר שאני יושבת פה ואני בהחלט עם רגשות מעורבים.

רוחמה אברהם-בלילא: מצד אחד אני מאוד שמחה שאברהם התקדם וקיבל את שר התיירות ואני בטוחה שהוא יצליח בתפקידו.

רוחמה אברהם-בלילא: ומצד שני גם עצוב לי שאתה עוזב, אתה עוזב תקופה, אנחנו מסיימים תקופה ואנחנו מתחילים תקופה חדשה.

רוחמה אברהם-בלילא: אני חושבת שלי כחברת כנסת חדשה זאת היתה הזדמנות מדהימה ללמוד במסגרת ועדת הכספים, זו היתה ועדה שבה שמעת את כולם וגם לימדת שאפשר גם לשמוע וגם באיזו שהיא צורה להגיע לעמק השווה ולגרום לכך שכולם יהיו מרוצים.

רוחמה אברהם-בלילא: אני מודה לך ואני חושבת שהיתה לי הזכות לשבת בוועדה הזאת.

רוחמה אברהם-בלילא: אני מאחלת לך הצלחה, אני יודעת שתצליח.

רוחמה אברהם-בלילא: ולך אדוני היושב ראש הנכנס, שמחתי שאני הכרתי אותך כחלק, כחבר בוועדה הזאת, אני בטוחה שכקודמך תמשיך לשמוע את כולם ותמשיך לנהוג כפי שנהגת בעבר.

ישראל אייכלר: אני אקצר, בשיטת הרב ליצמן שיותר עוסק במעשה ופחות בדיבורים אני אקצר, אני רוצה לומר קודם כל ברכות לאברהם הירשזון, שקודם כל היה יושב ראש ועדה, כולם הודו שהיה איש הגון וישר ונתן לכולם לדבר, גם באופוזיציה.

ישראל אייכלר: ואני בטוח שבתפקידו כשר יוכל לתרום הרבה יותר, בפרט בעניין שר התיירות, שמאוד חשוב לתיירות היהודית בארץ ישראל.

ישראל אייכלר: ולגבי חברי הרב יעקב ליצמן יושב ראש הסיעה שלנו, כולם יודעים ומכירים ומוקירים, האיש הוא נקי כפיים, הוא בר לבב, שמלתו מלה, וכולם יודעים את זה, גם החברים בקואליציה וגם באופוזיציה, והוא יידע להנחות את תפקידו בוועדת הכספים לטובת מדינת ישראל על כל אזרחיה, כי אמנם הוא נציג סיעת יהדות התורה אבל לנהל את כל המדינה על פי השקפת התורה, שהיא השקפה של צדק, של יושר, של חמלה.

ישראל אייכלר: אבל הוא גם יידע שכל העוולות שנעשו בשנתיים האחרונות נגד השכבות החלשות הוא יתקן אותם במידה ובמשורה לטובת כלל ישראל.

1028: ידידי, ליושב ראש היוצא ולשר הנכנס, חברי היקר, אני מצטרף לכל הברכות של רוחמה, מלה במלה, ואם היה לי את הזמן אז הייתי ממשיך ומפרט עוד יותר מזה.

1028: ידידי יושב ראש ועדת הכספים החדש, אני אשמח מאוד שנמשיך לשתף פעולה כמו שעשינו עד היום, עבודה פוריה ומוצלחת.

אברהם-בייגה שוחט: אברהם, אני רוצה לאחל לך הצלחה.

אברהם-בייגה שוחט: מהחדר הזה כבר יצאו שרים כפי שאתה יודע, ואחרי זה כבר חזרו אליו.

אברהם-בייגה שוחט: אבל אמרתי לך כשדיברנו על זה שאני חושב שמבחינתך זה בהחלט דבר חשוב להיכנס לממשלה ולהיות בשולחן הממשלה בעיקר בתקופה הזאת, ובהחלט במשך השנתיים האלה היה נעים לבוא לישיבות הוועדה ויש לך חלק גדול בזה.

אברהם-בייגה שוחט: לליצמן כבר בירכתי אותו ברכה ארוכה בכניסה הראשונה ואני לא יודע אם בסיבוב השני צריך להאריך כל כך הרבה, אבל אני מאחל לך ליצמן שבגדולתך וביכולתך תמשיך לנהל את הוועדה כפי שאתה יודע לעשות.

אברהם-בייגה שוחט: ובעניין הפרופורציה, אתה יודע למה אני מתכוון, תדאג שכולנו נהיה מבסוטים.

ניסן סלומינסקי: אברהם, אני רק רוצה להגיד שזה היה המינוי היותר ראוי שאתמול הצבענו, ולו היו מצביעים רק עליך אני חושב שהיית נבחר פה אחד, וזה מספיק במקום להאריך.

ניסן סלומינסקי: אתה שילבת בעבודה פה הרבה תבונה, שכל ורגש, ושמעת כל אדם באשר הוא, ובסוף הגענו תמיד לתוצאות טובות.

ניסן סלומינסקי: אז תצליח ושיהיה יישר כוח.

ניסן סלומינסקי: ולידידנו הרב ליצמן, תמשיך בדרך שהתווה רב אברום, הנושא של שילוב הרגש והשכל.

ניסן סלומינסקי: שיהיה בהצלחה.

חיים אורון: לאברהם, הצבעתי אתמול באופן מאוד יוצא דופן בעד שתהיה שר.

חיים אורון: בין ההסתייגויות הרבות וההתלבטויות שהיו אם להצביע או לא להצביע בממשלה אתה לא היית חלק מההסתייגויות, כי לגביך לא היתה לי שום בעיה, על סמך ההיכרות פה ועל סמך ההיכרות רבת השנים.

חיים אורון: אני חושב שאתה דוגמא ליושב ראש ועדה שיש לו עמדה, הוא מייצג אותה בנחרצות אבל הוא מכבד עמדות אחרות ונותן להן לבוא לידי ביטוי, ועל כך הרבה תודות.

חיים אורון: לידידי הרב ליצמן, יחסר לי השכן להתלחש אתו במהלך הישיבות, ואני בטוח שאמנם אני יושב באופוזיציה ואתה תהיה בקואליציה, יהיה לך יותר קשה מאשר לי, אבל אני מקווה לעזור לך כמה שאפשר, ואני מקווה שאתה תקשיב לנו עד כמה שאפשר ונתקדם.

רוני בריזון: אברהם ידידי, הייתי אומר כמעט ידידי כאח לי.

רוני בריזון: אתה קיבלת אותי כחבר כנסת "ירוק" לחלוטין ובסבלנותך ובחוכמתך ובתבונתך ובדרך שבה הנהגת אותנו לימדת אותי הרבה.

רוני בריזון: בעיקר לימדת אותי לחבב אותך.

רוני בריזון: ואני אומר את הדברים האלה מלב אל לב.

רוני בריזון: אני מאחל לך הצלחה גדולה במקום שאליו אתה הולך עכשיו ובכל דרך שתבחר בעתיד.

רוני בריזון: אני מקווה שלא תחזור אלינו יותר מידי מהר אלא באמת תעלה מעלה מעלה.

רוני בריזון: לרב יעקב אני בודאי מאחל לך הצלחה בתפקידך.

רוני בריזון: יחד עם זאת עכשיו אתה בעל הבית וצריך לומר דברים בשבח האכסניה ובשבח כל הבית.

רוני בריזון: אבל אני חושש שאני צריך להכניס לעניין הזה קצת משהו רשמי, משום שלפני כמחצית השעה הודיע גאון הדור הרב אלישיב שהוא מאשר את פיצולה של סיעת יהדות התורה.

רוני בריזון: אם כן יש שאלה גדולה מאוד לגבי כל העניין של ההסכם הקואליציוני, ואני מקווה ששהותך אתנו דווקא כן תושפע מן העניין הזה.

נסים דהן: אדוני היושב ראש, אני רוצה להודות, ידידנו היקר ח"כ הירשזון, אתמול הצבענו נגד הממשלה כי לא נתנו לנו, הגשנו בקשה להצביע שמית, אחד אחד, ואז אם היינו מגיעים אליך ח"כ הירשזון, אולי לעוד אחד, כולנו מצביעים פה אחד.

נסים דהן: לח"כ הירשזון היו"ר היוצא לכולנו יש עליו רק שבחים.

נסים דהן: מחד תקיפות בסדר הדיון, לא ויתר ולא נתן שבוועדה כמו שהוא ניהל, בצורת הניהול שלו, שלא תישמע איזו דעה של מישהו.

נסים דהן: ואני שמח שהמוטו שלו, כל מה שנכנס לוועדה לא יצא אותו דבר.

נסים דהן: היה לו מוטו מרכזי.

נסים דהן: המשמעות היא שנשמע את כולם בכובד ראש ולא נקבל כאקסיומה מוחלטת את מה שמונח בפנינו, וזה ייאמר לשבחו, וזה רק מקצת שבחו.

נסים דהן: רב יעקב, היה לנו מורה מצויין, רב אברום, שהיום הולך להיות שר התיירות.

נסים דהן: היה לנו רב מצויין לפחות בנושא של צורת ניהול הוועדה וצורת הדיונים.

נסים דהן: אני בטוח שהנופך שאתה תוסיף יהיה רק לשבח, בניגוד לחבריי משינוי שחושבים שמי שחבר מפלגה דתית הוא פסול אוטומטית להיות יושב ראש.

נסים דהן: להיפך, אתם הצבעתם אוטומטית, אני בטוח שהיותך חבר ויושב ראש הסיעה של יהדות התורה כסיעה חרדית במדינת ישראל יוסיף רק לצורה שתוכל לנהל פה את הישיבות ולמסקנות שיתקבלו מכאן, אני בטוח שהם יהיו לטובת כלל אזרחי ישראל, אפילו לאלה שהצביעו נגד.

גדעון סער: ידידי אברהם הירשזון, אני חושב שהיום יש לך תחושה גדולה של סיפוק, לא רק מכיוון שהגעת למה שהוא בעצם הפסגה של כל אדם פוליטי, כאן אצלנו, לשבת ליד שולחן ממשלת ישראל, אלא גם מהאופן, כפי שאתה רואה, שנפרדים ממך כאן בוועדת הכספים, בקונסנזוס ובאהבה אמיתית ובהערכה אמיתית.

גדעון סער: ואני יכול רק להוסיף באופן אישי, מכיוון שאני בתפקיד שהוא בדרך כלל נותן מעט קורת רוח, אחד הדברים שהקלו עלי וממש נתנו אוירה טובה וכיף זה העובדה שאתה עמדת בראש הוועדה הזאת.

גדעון סער: היה תענוג לעבוד אתך, ואני חושבת שעשינו ביחד עם כל החברים כברת דרך גדולה מאוד בנושא הכלכלי במדינת ישראל, ויש לך בזה חלק גדול מאוד.

גדעון סער: לידידי ח"כ הרב ליצמן, גם עבדנו בעבר, כאשר הייתי מזכיר הממשלה והוא היה בתפקיד הזה, ואני יודע את יכולתו לעשות את התפקיד הזה תוך הבנת התמונה הרחבה, היעדים הכלכליים של הממשלה והאחריות הרבה הנדרשת מהתפקיד הזה, ולכן אני בטוח בהצלחתו ומצטרף לאלה ששיבחו את סגולותיו, הוא באמת אדם שמלה שלו היא מלה, אמין, ומסוג האנשים שטוב לפגוש במערכת הפוליטית.

אורית נוקד: מבחינתי זו בעצם סגירת מעגל, משום שכשאני הגעתי לכנסת באוגוסט 2002 הרב ליצמן היה יו"ר ועדת הכספים, קלט אותי, ואני חושבת שאני מצאתי הרבה דמיון גם בתפיסות העולם וגם ביחס לאדם.

אורית נוקד: ואני יודעת שאנחנו נמצאים בפני תקופה מאוד קשה, ועדת הכספים תצטרך לקבל ועדות קשות אבל אני סומכת עליך ובטוחה שאתה תקבל את ההחלטות הנכונות, האנושיות.

אורית נוקד: ועכשיו לך, אברהם, אני רוצה להודות, על התקופה שהיינו כאן יחד, אני חושבת שמצאתי הרבה סבלנות, הקשבה, כיבוד הדעה האחרת, אבל יחד עם זאת אתה ידעת לעמוד על שלך.

אורית נוקד: ובאמת המשפט שאני אזכור יותר מכל זה אותו משפט שחוק שמגיע לכאן הוא יוצא אחרת.

אורית נוקד: ואני רוצה לאחל לך המון הצלחה.

אורית נוקד: אנחנו נכנסנו לממשלה שתעסוק בהתנתקות ואני מאוד מאמינה שההתנתקות היא תוביל לשינוי המציאות, דבר שיגרום לך להצלחה בתפקידך כשר תיירות.

בנימין אלון: לאברהם בהצלחה, אני הייתי מעט בוועדת כספים כי הייתי עסוק בלהכין לך את משרד התיירות.

בנימין אלון: הרבה הצלחה, זה תיק חשוב מאוד.

בנימין אלון: ולרב ליצמן ידידי, אתה מנוסה, והברכות הן רק תוספת, בסך הכל ההוכחות כבר הוכחת, ואני באמת מאחל לך שתהיה כאן ושתצליח כמה שיותר לעשות דברים שכולם יידעו שאין שום היגיון וצדק ויושר אנושי וחברתי באמת בפסילה שלא ממין העניין שלצערי נעשית לפעמים בבית הזה.

אבשלום וילן: אני רוצה לברך אותך אברהם, אני חושב שמבחינת ניהול הישיבות והיכולת לגבש קונסנזוס בתוך חברי הוועדה, ללא כל קשר להשקפתם הפוליטית, זו תכונה ייחודית שמעט מנהלים ניחנים בה.

אבשלום וילן: מבחינה זאת היה כיף לעבוד אתך.

אבשלום וילן: חוץ מזה כבר בני אלון אמר, צריך לדעת אחרי מי לבוא ולאיזה תפקיד ולמי למסור את התפקיד, כך שעל פי כל הפרמטרים אתה יוצא טוב.

אבשלום וילן: אני רוצה לאחל באמת לליצמן בהצלחה.

אבשלום וילן: אני עבדתי עם ליצמן בשנתיים שהוא היה יושב ראש הוועדה ואני חושב שהדבר החשוב ביותר שליצמן ימשיך, בניגוד לדימוייך הציבורי אנחנו יודעים שאצלך הכל על השולחן.

אבשלום וילן: כשהכל על השולחן כיף לא להסכים ולהמשיך קצת להסכים והרבה לא להסכים, והכל יהיה על השולחן.

אבשלום וילן: בהצלחה.

יצחק כהן: קודם כל אברהם ידידנו, עברנו שנתיים סוערות, במיוחד השנה הראשונה שלא היתה קלה, אני זוכר את הלילה הלבן עם התקציב הראשון שהצלחת להעביר, עד אור הבוקר היו התייעצויות סיעתיות ורביזיות.

יצחק כהן: זו הזדמנות קודם כל לבקש סליחה, זה לא היה אישי.

יצחק כהן: אין לי שום ספק אברהם שאתה תצליח, תהיה לך הרבה יותר נחת ממה שהיה לך פה.

יצחק כהן: ואני מאחל לך הצלחה.

יצחק כהן: רק בקשה אחת, תהיה אתנו בקשר, וכשהתקציב של משרד התיירות יגיע לפה תבוא יום קודם, נסדר הכל, יהיה בסדר.

יצחק כהן: לרב יעקב ליצמן, ברכה אחת יש לי לאחל לך, יהי רצון שתזכה לקדש שם שמים.

איוב קרא: ראשית כל אני רוצה לברך את אברהם ידידי.

איוב קרא: אני חושב שאברהם לא רק פה, גם בתוך הליכוד מהווה את הקונסנזוס.

איוב קרא: אין לו כמעט יריבים, וזה נדיר בפוליטיקה.

איוב קרא: ואני באופן אישי לפני שנכנסתי לכנסת ועד היום הזה, חוץ מעניין ההתנתקות שהיתה לי מחלוקת קטנה, לא גדולה קטנה, תמיד היינו ביחד לאורך כל הדרך ואנחנו נמשיך להיות ביחד.

איוב קרא: אני חושב הגשמת משאלת לב שרבים רוצים אותה.

איוב קרא: ולרב ליצמן אני רוצה לומר שכנראה מי שרץ לכיוון ים המלח במקום לכיוון הכותל זוכה בסוף.

איוב קרא: אני מאוד אוהב אותך, בניגוד לציניות שיש בינינו, אתה יודע, תמיד נכנסנו ביחד לכנסת, היינו ביחד, יש לך מלה, יש לך דרך, ואני מאוד מעריך את מה שאתה עושה ואתה באופן מקצועי גם עושה את הדברים, בניגוד לדימוי החיצוני.

איוב קרא: אני מאחל לך בהצלחה, ואנחנו נעזור לך.

איוב קרא: נעזור לך לא פחות מלאברהם.

דוד אזולאי: אני לא חבר ועדת כספים אבל בכל זאת באתי לברך את החברים.

דוד אזולאי: אני רוצה לברך את אברהם הירשזון לתפקיד החדש, אני רוצה להגיד לך, תהנה כמה שיותר כי כנראה זה לא יהיה להרבה זמן.

דוד אזולאי: ולחבר הכנסת הרב ליצמן אני רוצה לאחל לך גם ברכה וגם הצלחה, כי אתה צריך את שניהם.

מיכאל גורלובסקי: אני רוצה לברך את ח"כ הירשזון, הוא היה המעסיק הראשון שלי בארץ, אז אני נהניתי גם מזה שהוא העסיק אותי בוועדת הכספים.

מיכאל גורלובסקי: נאחל לו הצלחה בתפקיד, תפקיד חשוב.

מיכאל גורלובסקי: אני גם רוצה להגיד לרב ליצמן שכמו שלימד אותי פעם שסבא שלי לכל מטבע יש תמיד שני צדדים.

מיכאל גורלובסקי: אז למטבע של התנתקות יש גם צד אחד חיובי.

מיכאל גורלובסקי: אנחנו רואים במינוי הזה של הרב ליצמן ליו"ר ועדת כספים, זה גם התשובה שלנו לשינוי.

אברהם הירשזון: אדוני יו"ר ועדת הכנסת, אדוני יו"ר ועדת הכספים, חברות וחברי ועדת הכספים, היועצת המשפטית של הכנסת, היועצת הכלכלית וכל עוזריי, והכתבים שליוו אותנו, ראשית אני רוצה לומר לכם בכל הכנות, זה רגע מרגש שאתה יושב פה עם חברים ואתה שומע דעות של קואליציה ואופוזיציה ואומרים עליך מלים כל כך חמות, אני רוצה להודות לכם על כך מקרב לב.

אברהם הירשזון: אני נכנסתי לוועדת כספים בתקופה כלכלית קשה ביותר, כאשר היינו צריכים לעבור ולקבל החלטות קשות פה בוועדת הכספים, וניסיתי לנהל את הישיבה, את הוועדה, במקצועיות הכי גדולה שאני יודע ובניהול הכי נכון שאפשר כדי לשמוע דעה של כל החברים.

אברהם הירשזון: אני רוצה לומר בכל הכנות, למדתי מחבריי באופוזיציה ולמדתי מחבריי בקואליציה הרבה מאוד דברים לפני שגיבשתי דעה, ועל כך אני רוצה להודות לכל אחד ואחד מכם.

אברהם הירשזון: אני רוצה לומר לכם שכשאתה נכנס לוועדת כספים ואתה מרגיש את העוצמה שלה אז באמת ברגע מסויים יש לך רושם שאתה המנכ"ל של המדינה.

אברהם הירשזון: אבל אתה לא המנכ"ל של המדינה.

אברהם הירשזון: ולכן צריך לנהוג בזהירות הכי רבה כשאתה יושב על הכסא הזה ולדעת שאתה רק חלק מההנהגה הכלכלית של מדינת ישראל ושאתה יכול ללכת בנתיב המסויים, כמו שבייגה אמר כשנכנסתי, בין זה שאתה חבר קואליציה לבין זה שאתה נציג העם, ובנתיב הזה ניסיתי לשמור עליו וללכת לטובת מדינת ישראל.

אברהם הירשזון: אני עוד פעם רוצה להודות לכם, אני רוצה להודות ליועצת המשפטית של הכנסת ובשמך אני מבקש להעביר לכל היועצים המשפטיים שעשו עבודה מצויינת.

אברהם הירשזון: אני רוצה להודות ליועצת הכלכלית שלנו, שנתנה לי הרבה עצות טובות.

אברהם הירשזון: למנהל הוועדה טמיר שבאמת היה יד ימיני בכל דבר, הסתייעתי בו רבות מאוד בכל הנושאים המקצועיים.

אברהם הירשזון: לעוזריי, שיושבים פה כולם, שבלעדיכם לא הייתי עושה את הדברים כפי שעשיתי.

אברהם הירשזון: ולך ח"כ ליצמן ידידי היקר.

אברהם הירשזון: אני מכיר ומוקיר אותך שנים רבות, ואני מכיר את התבונה שלך ומכיר את הרגישות שלך.

אברהם הירשזון: ואני לא יודע למה אומרים שאתה לא נראה כפי חיצוניותך, אני חושב שחיצוניותך יפה ומבורכת, ואני חושב שהפנים שלך הוא טוב, ואני בטוח ומשוכנע שתדע לנהל את ישיבות ועדת הכספים בתבונה רבה, מתוך שיתוף פעולה עם כל הגורמים.

אברהם הירשזון: ואני רוצה לאחל לך הצלחה רבה.

אברהם הירשזון: תודה רבה.

אברהם הירשזון: היו"ר רוני בר און: ועכשיו לפני שיביאו פה את הכיבוד, הרב ליצמן בבקשה.

יעקב ליצמן: תודה ליו"ר ועדת הכנסת, תודה לידידי שר התיירות.

יעקב ליצמן: קודם כל אני רוצה להגיד לשר התיירות שכולנו תיירים כאן, זה רק זמני.

יעקב ליצמן: גם בעולם הזה, וקל וחומר בכנסת.

יעקב ליצמן: ומאפייניו של תייר כשהוא בא למקום, הוא בא פעם ראשונה, אפילו פעם שנייה, הוא רוצה לחטוף מה שיותר, הוא רוצה לראות כמה שיותר, רוצה להגיע לכמה שיותר.

יעקב ליצמן: אנחנו כאן סך הכל תיירים במקום, וצריך לראות מה שאפשר לעשות עבור הציבור.

יעקב ליצמן: אני רוצה להדגיש רבותיי, שיהיה כאן ברור.

יעקב ליצמן: אני התמניתי כיו"ר ועדת כספים כאיש קואליציה, על פי הסכם קואליציוני.

יעקב ליצמן: אני מתכוון לעבוד עם הקואליציה ולהיות חלק שותף מהקואליציה.

יעקב ליצמן: זה אומר במפורש שכל דבר יש תיקונים, כל דבר יש שינויים, כל דבר צריך להגיע לפשרות, ואני חושב שהוכחתי את זה בקדנציה הקודמת כשהייתי יושב ראש ועדה שניתן להגיע להסכמות רחבות.

יעקב ליצמן: צפוי לנו תקופה קשה מבחינת עבודה.

יעקב ליצמן: יש לנו את חוק פינוי-פיצוי שח"כ בייגה שוחט כוועדת משנה מנהל את הנושא הכלכלי, אני מקווה שהוא ימשיך בזה.

יעקב ליצמן: יש לנו גם נושא של התקציב, הסדרים, שמקווים שזה יבוא מחר להצבעה.

יעקב ליצמן: יש לנו כמה דברים שיהיה לנו עבודה מלאה כאן, ידיים מלאות עבודה.

יעקב ליצמן: ונצטרך להשקיע כאן הרבה זמן בתקופה הקרובה.

יעקב ליצמן: אני מקווה בעזרת השם להגיע להסכמות רחבות מה שיותר.

יעקב ליצמן: אני לא אסתכל על אופוזיציה וקואליציה, כי הקואליציות ישתנו, האופוזיציות ישתנו, אני לא יודע מה שיהיה מחר, מחרתיים.

יעקב ליצמן: אני מתכוון לעבוד עם כולם, עבור כולם.

יעקב ליצמן: אני רוצה להגיד לידידי הרב אייכלר, במפורש אני רוצה לעזור לכמה שיותר משפחות חלשות.

יעקב ליצמן: אני חושב שזו אחת המשימות שלי, כמובן הכל במסגרת ההסכם הקואליציוני, במסגרת שיתוף פעולה עם העבודה, אני חושב שזו אחת המטרות הראשוניות שצריך לעזור לכולם.

יעקב ליצמן: אני רוצה להגיד כמה מלים על ידידי שר התיירות אברהם הירשזון.

יעקב ליצמן: הרי הייתי יושב ראש ועדה קודם לפניו, ואחר כך חזרתי לוועדה כאיש מן המניין.

יעקב ליצמן: אני יכול להגיד לכם, רבותיי, הוא ניהל את זה בתבונה, וגם אני, על אף שהייתי לפניו יושב ראש ועדה למדתי ממנו דברים, כל בנאדם הרי צריך כל הזמן רק ללמוד.

יעקב ליצמן: למדתי דברים, היה אפשר ללמוד, אפילו שפה ושם יש חילוקי דעות, הרי הייתי באופוזיציה ואתה היית בקואליציה.

יעקב ליצמן: אני בטוח שבנושא של תיירות שלקחת על עצמך תצליח, תשגשג גם, אני חושב שבהחלט יכול להיות, כפי ששמעתי יש שיפור בתיירות אבל אתה תביא את זה, זה צריך אולי להגיד לשר לעבר גם כמה מלים על זה, לבני אלון, אבל מעבר לכך יש לך עבודה שלדעתי ניתן לסמוך עליך ואני בטוח שאתה תעשה את העבודה בתיירות שכולם יהיו גאים בך על העבודה שאתה עושה.

יעקב ליצמן: אני רוצה להגיד רבותיי שהטכס הזה סך הכל נגמר, יש לנו עבודה גדולה, אני מתכוון לעבוד בקרוב גם בימי חמישי וגם בימי ראשון, בתקופה הקרובה, ואני מניח שכולם מתכוננים לזה, בגלל התקופות, אין מנוס מזה.

יעקב ליצמן: אנחנו כבר באמצע ינואר ואין תקציב עדיין, לא התחילו אפילו תקציב, אפילו קריאה ראשונה לא.

יעקב ליצמן: אני מקווה שכולנו, כפי שאני מתכוון להמשיך בדרכי להיות הכל על השולחן, אני מקווה שכולם יהיו איתי אותו דבר, ואז אני בטוח שנצליח.

יעקב ליצמן: תודה רבה.

יעקב ליצמן: אישור מוסדות ציבור לענין סעיף 46 לפקודת מס הכנסה וסעיף 61 לחוק מס שבח מקרקעין.

יעקב ליצמן: רבותי, אני פותח את הישיבה.

יעקב ליצמן: הסעיף הראשון אישור מוסדות ציבור לעניין סעיף 46.

יעקב ליצמן: יש איזו בעיה עם אחת העמותות?

יעקב ליצמן: הכל בסדר.

יעקב ליצמן: אני מצביע, אישור מוסדות ציבור לעניין סעיף 46 פקודת ההכנסה, סעיף 61 לחוק מס שבח מקרקעין.

יעקב ליצמן: רשימה מספר:03508404, ו-03564404.

יעקב ליצמן: מי בעד ירים את ידו.

יעקב ליצמן: מי נגד.

יעקב ליצמן: תודה רבה.

רשימה מס': רשימה מס': 03564404 לעניין סעיף 61 לחוק מס שבח מקרקעין אישור עסקה לפי סעיף 2(6) לחוק מקרקעי ישראל התש"ך – 1960 .

רשימה מס': (חיפה) אישור עסקה לפי סעיף 2(6) לחוק מקרקעי ישראל התש"ך – 1960.

רשימה מס': (חליפין בין קק"ל לבין רשות הפיתוח ראמה – כאוכבה).

רשימה מס': אישור עסקה לפי סעיף 2(6) לחוק מקרקעי ישראל התש"ך – 1960.

רשימה מס': (חליפין בין קק"ל לבין רשות הפיתוח טבריה).

יעקב אפרתי: על פי החוק אנחנו צריכים להביא לפה כל אישור של כל החלפת מקרקעין עם המינהל, ובדרך כלל כשאנחנו נתקלים בעסקאות שלפי האמנה בינינו לבין המינהל אנחנו מנועים מלבצע אותם אנחנו עושים חילופין, חילופי מקרקעין בינינו לבין הקק"ל ואחר כך אנחנו מביאים לאישור פה.

יעקב אפרתי: ויש לנו כאן מספר עסקאות.

יעקב אפרתי: עסקה ראשונה בטבריה, היות והעסקה בוצעה עם חברת חשמל ובאותן תקופות לחברת חשמל מכרו קרקע, ואנחנו מנועים מלמכור קרקע של קק"ל אנחנו מבצעים למעשה החלפה.

יעקב אפרתי: ההחלפה נעשית, החלקה הראשונה היא היתה בבעלות קק"ל ונמכרה לחברת חשמל, איפה בטבריה במדוייק אני לא יודע, כפי שאתם רואים פה שטח החלקה של קק"ל היא שמונה מאות ששים וחמש מטר ברובה, והיא תקבל תמורה של חמישה דונם מאה תשעים והפרש מפורט שהערכים להעדפה הם ערכי הכסף.

יעקב אפרתי: הקרקע הזאת היא כמובן לתעשיה, לחשמל, והקרקע שאנחנו נותנים בתמורה היא קרקע לחקלאות.

יעקב ליצמן: איפה השני?

יעקב אפרתי: השני, חלקה נוספת שאנחנו מבקשים לאשר ביישוב מורן.

יעקב אפרתי: בכאוכב, זה יישוב בדואי שהיתה לנו חלקה של מאתיים תשעים מטר מרובע שמוחזקת על ידי תושב מקומי, אנחנו מנועים מלמכור ללא יהודי, והחלקה הזאת היא של קק"ל, וברמה יש לנו חלקה שמכרנו אותה כפיצוי וגם שם אנחנו מנועים מלתת אותה ליהודי, ולכן אנחנו מציעים לקק"ל במקום שני המקרקעין האלה שהם בבעלותו חלקה במורן, של שבעה דונם שבע מאות חמישים ושש.

יעקב אפרתי: שוב, היחסים בין החליפין הם יחסים של ערך ולא יחסים של דונמים.

יעקב אפרתי: השלישי, דירה בחיפה, שהיתה בידיים של יהודי, נמכרה ביד שניה ללא יהודי, היא בבעלוות קק"ל, ולכן אנחנו ממירים אותה בדירה אחרת בחיפה בתמורה לקק"ל.

יצחק כהן: יש לי שאלה לגבי טבריה.

יצחק כהן: אני לא יודע אם זה קשור לעניין אבל בכל זאת אני רוצה תשובה לגבי הכביש, כביש הכהנים.

יצחק כהן: אנחנו רוצים לבקר בטבריה.

יצחק כהן: מתי ייגמר הסיפור הזה?

יעקב אפרתי: כפי שאתה יודע סיכמנו עם משרד התחבורה שהוא יקדם את הכביש,

סמדר אלחנני: יש לי הערה מאוד עקרונית.

סמדר אלחנני: במקביל לעבודתי פה שלוש שנים ביליתי בוועדת החקירה לחקר הנכסים של הנספים בשואה.

סמדר אלחנני: הוועדה הזאת עסקה בבנקים אבל התכלית שלה היתה לעבוד גם על מקרקעין.

סמדר אלחנני: אתם יודעים שזאת בעיה הרבה יותר סבוכה מאשר חלק הנכסים בבנקים.

סמדר אלחנני: למה אני מספרת את זה עכשיו, כי הקטע שבו יש חילופי, הבעיה היא עם הקרן הקיימת, לא עם המינהל.

סמדר אלחנני: הקטע שיש בו חילוקי קרקעות זו ההזדמנות לבדוק את תולדות ההשתלשלות איך הגיע הנכס לקרן הקיימת.

סמדר אלחנני: כהערה עקרונית אני אומרת את זה.

סמדר אלחנני: לבקש שכשבאים פה, אני כבר אמרתי את זה פעם, ופעם ביקשתי בדיקה, כשבאים פה לוועדה עם זה שהקרן הקיימת תבדוק את הנכס, כיצד הוא הגיע לידיה, אם עשו באמת חיפוש.

יעקב ליצמן: את צודקת בעקרון.

יעקב ליצמן: תודה.

יעקב ליצמן: רבותיי, אנחנו נצביע, מי בעד אישור עסקה בין קרן קיימת לישראל לרשות הפיתוח טבריה, כל שלושת העסקאות?

יעקב ליצמן: תודה, אושר.

יעקב אפרתי: לגבי כביש הכוהנים אנחנו סיכמנו עם משרד התחבורה שהוא מקדם את הכביש.